Дыкъэзыухъуреихь дунейр
Конституцэ
Дыкъэзыухъуреихь дунейр
Урысей Федерацэм и Конституцэм и 114-нэ статьям деж, Урысейм и Правительствэм и къалэнхэм— «…дыкъэзыухъуреихь дунейм и щытыкIэр езыгъэкIакIуэ щытыкIэхэр гъэмэщIэным, къэралым и дуней, щIыуэпс хъугъуэфIыгъуэхэр, беягъыр хъумэным, жылагъуэм псэущхьэхэр ихъумэным, фIыуэ илъагъуным хуэунэтIа Iэмалхэр зехьэн»—жыхуиIэм щIыгъужыпхъэу къыхалъхьащ. Апхуэдэщ: «…цIыхухэм щIыуэпс щэнхабзэ, щIэныгъэ яхэлъынымкIэ лэжьыгъэм зегъэужьын, абы щхьэпэну щытыкIэхэр къызэгъэпэщын», «дыкъэзыухъуреихь дунейр хъумэнымкIэ УФ-м зы социальнэ унэтIыныгъэ зиIэ къэрал политикэ къыщызэгъэпэщын».
ЩIыуэпсым, дыкъэзыухъуреихь дунейм и зыужьыныгъэм, ефIэкIуэныгъэм ехьэлIауэ Конституцэм зэхъуэкIыныгъэхэр хэлъхьэным и мыхьэнэр къыгурыIуэкIэрэ, профессор, КъЧР-м щыIэ «Русское географическое общество»-м и тхьэмадэ, КъЧГУ-м  щIыуэпсымкIэ кафедрэм и унафэщI Онищенко Вячеслав жеIэ:
—СызэрегупсысымкIэ, щIыуэпсыр, дыкъэзыухъуреихь дунейр хъума хъуным хуэунэтIауэ конституцэ зэхъуэкIыныгъэхэр, уеблэмэ, революцэшхуэ хъунущ, фIы я лъэныкъуэкIэ.  Псэущхьэхэр,щIыуэпсыр, дунейр хъумэныр, щIыуэпс щIэнхабзэр Конституцэм хабзэкIэ щагъэбыдэмэ, ар узыщыгуфIыкIын Iуэхущ. ЖэуаплыгъэкIэ, ухуейуэ щытмэ, текъузэныгъэрэ ткIиягърэкIэщ  щытхузэфIэкIынур жылагъуэм псэущхьэхэм, щIыуэпсым щысхьыныгъэ хущытыкIэ хуаIэныр. Ди къэралым и щIыуэпс щытыкIэр иджыкIэ зэрымызэпIэзэрыт дыдэми дегупсысыпхъэщ.
Согугъэ, хабзэкIэ къагъэщIыну конституцэ щытыкIэхэм лэжьыгъэ кIуэрабгъуи ягъуэтыну.  Абыхэм къапэкIуэнур, хэгъуэгухэм ягъуэтыну хабзэ хуитыныгъэхэр икIэщIыпIэкIэ тлъагъуну сыхуейщ.
